CELEX: 32018D0718
Language: lv
Date: 2018-05-14 00:00:00
Title: Komisijas Īstenošanas lēmums (ES) 2018/718 (2018. gada 14. maijs), ar ko aptur Maltas kā oficiāli no tuberkulozes brīvas dalībvalsts statusu attiecībā uz liellopu ganāmpulkiem un groza Lēmuma 2003/467/EK I pielikumu (izziņots ar dokumenta numuru C(2018) 2762) (Dokuments attiecas uz EEZ. )

16.5.2018   
            
            
               LV
            
            
               Eiropas Savienības Oficiālais Vēstnesis
            
            
               L 120/12
            
         KOMISIJAS ĪSTENOŠANAS LĒMUMS (ES) 2018/718
   (2018. gada 14. maijs),
   ar ko aptur Maltas kā oficiāli no tuberkulozes brīvas dalībvalsts statusu attiecībā uz liellopu ganāmpulkiem un groza Lēmuma 2003/467/EK I pielikumu
   
      
         (izziņots ar dokumenta numuru C(2018) 2762)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās A pielikuma I nodaļas 5. punktu,
   tā kā:
   
               (1)
            
            
               Direktīva 64/432/EEK attiecas uz Savienības iekšējo tirdzniecību ar liellopiem. Tajā ir paredzēti nosacījumi, kas jāizpilda, lai dalībvalsti attiecībā uz liellopu ganāmpulkiem varētu atzīt par oficiāli brīvu no tuberkulozes, kā arī nosacījumi, kas jāizpilda, lai minēto statusu saglabātu.
            
         
               (2)
            
            
               Ar Komisijas Lēmumu 2003/467/EK (2) dalībvalstis, kas uzskaitītas tā I pielikuma 1. nodaļā, tiek pasludinātas par oficiāli brīvām no tuberkulozes attiecībā uz liellopu ganāmpulkiem.
            
         
               (3)
            
            
               Ar Komisijas Īstenošanas lēmumu (ES) 2016/448 (3) Malta tika iekļauta Lēmuma 2003/467/EK I pielikuma 1. nodaļas sarakstā.
            
         
               (4)
            
            
               Malta 2017. gada novembrī ziņoja par govju tuberkulozes uzliesmojumu, kas apstiprināts, laboratorijas pārbaudē izolējot M. bovis. Papildus veiktajos izmeklējumos vēl viena ganāmpulka liellopu reakcija uz govju tuberkulozes testu bija pozitīva. Šajā otrajā ganāmpulkā bija saņemti dzīvnieki no references ganāmpulka.
            
         
               (5)
            
            
               Malta ir īstenojusi Direktīvas 64/432/EEK A pielikuma I nodaļā izklāstītos pasākumus, jo sevišķi atsaukusi pirmā ganāmpulka statusu “oficiāli brīvs no tuberkulozes” un apturējusi otrā ganāmpulka statusu. Tā rezultātā Malta vairs neatbilst Direktīvas 64/432/EEK A pielikuma I nodaļas 4. punktā noteiktajiem kritērijiem, kas jāizpilda, lai saglabātu oficiāli no govju tuberkulozes brīvas dalībvalsts statusu, turklāt infekcijas avots joprojām nav zināms.
            
         
               (6)
            
            
               Ņemot vērā Maltas sniegto informāciju par govju tuberkulozes uzliesmojumiem, Komisija uzskata, ka pastāv pierādījums nozīmīgām ar govju tuberkulozi saistītām izmaiņām minētajā valstī.
            
         
               (7)
            
            
               Tāpēc Maltas kā oficiāli no tuberkulozes brīvas dalībvalsts statuss būtu jāaptur līdz brīdim, kamēr ar uzraudzību saistītu pārbaužu un epidemioloģisko izmeklējumu rezultāti liecina, ka uzliesmojumi ir ierobežoti, pasākumi ir īstenoti saskaņā ar Direktīvas 64/432/EEK A pielikuma I nodaļas 4. punkta b), c) un d) apakšpunktu un to liellopu ganāmpulku īpatsvars, kuros apstiprināta tuberkulozes infekcija, nepārtrauktā 12 mēnešu laikposmā nepārsniedz 0,1 % no visiem ganāmpulkiem, un pēc minētā laikposma vismaz 99,9 % liellopu ganāmpulku vajadzētu būt atzītiem par oficiāli brīviem no tuberkulozes.
            
         
               (8)
            
            
               Tāpēc Lēmuma 2003/467/EK I pielikums būtu attiecīgi jāgroza.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Ar šo tiek apturēts Maltas kā oficiāli no tuberkulozes brīvas dalībvalsts statuss attiecībā uz liellopu ganāmpulkiem.
   2.   Lai atgūtu oficiāli no tuberkulozes brīvas dalībvalsts statusu attiecībā uz liellopu ganāmpulkiem, Malta izpilda šādus nosacījumus:
   
               a)
            
            
               turpina izpildīt Direktīvas 64/432/EEK A pielikuma I nodaļas 4. punkta b), c) un d) apakšpunktā izklāstītos nosacījumus;
            
         
               b)
            
            
               visiem liellopu ganāmpulkiem tiek veikti govju tuberkulozes testi, kā paredzēts Direktīvas 64/432/EEK A pielikuma I nodaļas 1. punktā;
            
         
               c)
            
            
               to liellopu ganāmpulku īpatsvars, kuros apstiprināta tuberkulozes infekcija, nepārtrauktā 12 mēnešu laikposmā nepārsniedz 0,1 % no visiem ganāmpulkiem;
            
         
               d)
            
            
               pēc c) apakšpunktā minētā 12 mēnešu laikposma vismaz 99,9 % liellopu ganāmpulku atzīti par oficiāli brīviem no tuberkulozes.
            
         2. pants
   Lēmuma 2003/467/EK I pielikumu groza saskaņā ar šā lēmuma pielikumu.
   3. pants
   Šis lēmums ir adresēts dalībvalstīm.
   
      Briselē, 2018. gada 14. maijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV 121, 29.7.1964., 1977/64. lpp.
   
   
      (2)  Komisijas 2003. gada 23. jūnija Lēmums 2003/467/EK, ar ko nosaka no tuberkulozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem (OV L 156, 25.6.2003., 74. lpp.).
   
      (3)  Komisijas 2016. gada 23. marta Īstenošanas lēmums (ES) 2016/448, ar ko Lēmuma 2003/467/EK I un II pielikumu groza attiecībā uz Maltas kā oficiāli no tuberkulozes un brucelozes brīvas dalībvalsts statusu attiecībā uz liellopu ganāmpulkiem (OV L 78, 24.3.2016., 78. lpp.).
   
      PIELIKUMS
      Lēmuma 2003/467/EK I pielikuma 1. nodaļu aizstāj ar šādu:
      
         
            “1. NODAĻA
         
         
            No tuberkulozes oficiāli brīvas dalībvalstis
         
         
                     
                        ISO kods
                  
                  
                     Dalībvalsts
                  
               
                     BE
                  
                  
                     Beļģija
                  
               
                     CZ
                  
                  
                     Čehijas Republika
                  
               
                     DK
                  
                  
                     Dānija
                  
               
                     DE
                  
                  
                     Vācija
                  
               
                     EE
                  
                  
                     Igaunija
                  
               
                     FR
                  
                  
                     Francija
                  
               
                     LV
                  
                  
                     Latvija
                  
               
                     LT
                  
                  
                     Lietuva
                  
               
                     LU
                  
                  
                     Luksemburga
                  
               
                     HU
                  
                  
                     Ungārija
                  
               
                     NL
                  
                  
                     Nīderlande
                  
               
                     AT
                  
                  
                     Austrija
                  
               
                     PL
                  
                  
                     Polija
                  
               
                     SI
                  
                  
                     Slovēnija
                  
               
                     SK
                  
                  
                     Slovākija
                  
               
                     FI
                  
                  
                     Somija
                  
               
                     SE
                  
                  
                     Zviedrija”